PMIndiaData/PMIndiaSum huggingface dataset:
భారతదేశ మహిళా క్రికెట్ జట్టు తో ప్రధాన మంత్రి సంభాషణ

ఇటీవలే మహిళల క్రికెట్ ప్రపంచ కప్ లో పాల్గొన్న భారతదేశ మహిళా క్రికెట్ జట్టు లోని క్రీడాకారుల తోను, జట్టు యొక్క అధికారుల తోను ప్రధాన మంత్రి శ్రీ నరేంద్ర మోదీ ఈ రోజు సంభాషించారు. మహిళల క్రికెట్ జట్టు కు శుభాకాంక్షలు అందిస్తూ ఒక ప్రధాన మంత్రి ట్విటర్ లో సందేశం పంపడం ఇదే మొదటి సారి అని క్రీడాకారిణులు ఈ సందర్భంగా అన్నారు. ఆటలో తమ పురోగమనాన్ని ప్రధాన మంత్రి గమనిస్తున్నారని తెలుసుకొని తాము స్ఫూర్తిని పొందామని, ఇది తమకు గర్వంగాను, సంతోషంగాను భావించామని వారు చెప్పారు. ఒత్తిడి నుండి బయటపడటాన్ని గురించి క్రీడాకారిణులు అడిగిన ప్రశ్నలకు ప్రధాన మంత్రి జవాబిస్తూ, మనస్సు, శరీరం మరియు చర్యల మధ్య మంచి సమతూకాన్ని సాధించడంలో యోగ తోడ్పడుతుందన్నారు. యోగాభ్యాసం తటస్థంగా ఉండటం అలవరుస్తుందని కూడా ఆయన వివరించారు. మీరు ‘‘ఓడిపోలేద’’ని క్రీడాకారిణులకు చెప్పిన ప్రధాన మంత్రి, వరల్డ్ కప్ ఫైనల్ లో వారి అపజయాన్ని 125 కోట్ల మంది భారతీయులు తమ భుజాలకెత్తుకున్నారంటూ, నిజానికి, ఇదే వారు సాధించినటువంటి అత్యంత గొప్పదైన విజయం అని అన్నారు. అనేక అంతర్జాతీయ క్రీడా పోటీలలో భారతదేశపు పుత్రికలు దేశం గర్వించేటట్లు చేశారని ప్రధాన మంత్రి గుర్తుచేస్తూ, వివిధ రంగాలలో మహిళలు సాధిస్తున్న పురోగతి నుండి సమాజం లబ్ధిని పొందుతోందన్నారు. క్రీడలతో పాటు 10వ తరగతి మరియు 12వ తరగతి పరీక్షల ఫలితాలను గురించి, అలాగే ఐఎస్ఆర్ఒ (‘ఇస్రో‘) ప్రతిష్ఠాత్మక లక్ష్యాల సాధనలో మహిళా అంతరిక్ష వైజ్ఞానిక వేత్తలు పోషించిన కీలకమైన పాత్రను గురించి కూడా ఆయన ప్రస్తావించారు. క్రికెటర్లు ప్రధాన మంత్రికి తమ సంతకాలతో కూడిన బ్యాటును బహుమతిగా ఇచ్చారు.
అద‌న‌పు, సంయుక్త కార్య‌ద‌ర్శుల‌తో ప్ర‌ధాన‌మంత్రి మ‌లి అన్యోన్య‌ స‌మావేశం

ప్ర‌ధాన‌మంత్రి శ్రీ న‌రేంద్ర మోదీ గురువారం నాడు కేంద్ర ప్ర‌భుత్వంలో ప‌నిచేస్తున్న 80 మందికిపైగా అద‌న‌పు, సంయుక్త కార్య‌ద‌ర్శి స్థాయి అధికారుల‌తో స‌మావేశ‌మ‌య్యారు. ఇలాంటివి మొత్తం ఐదు నిర్వ‌హించాల‌ని నిర్ణ‌యించిన నేప‌థ్యంలో ఇది రెండో అన్యోన్య స‌మావేశం కావ‌డం గ‌మ‌నార్హం. ప‌నితీరు ఆధారిత ప‌రిపాల‌న‌, పాల‌న‌లో ఆవిష్క‌ర‌ణ‌, వ్య‌ర్థాల నిర్వ‌హ‌ణ‌, న‌దీ-ప‌ర్యావ‌ర‌ణ కాలుష్యం, అడ‌వులు, పారిశుధ్యం, వాతావ‌ర‌ణ మార్పు, వ్య‌వ‌సాయంలో విలువ జోడింపు, విద్య‌, నైపుణ్యాభివృద్ధి త‌దిత‌ర అంశాల‌పై ఈ స‌మావేశంలో త‌మ అనుభ‌వాల‌ను అధికారులు ప‌ర‌స్ప‌రం పంచుకున్నారు. అధికారులు త‌మ అనుభ‌వాల‌ను వెల్ల‌డించిన త‌ర్వాత ప్ర‌ధాన‌మంత్రి ప్ర‌తిస్పందిస్తూ- కార్యాల‌యాల్లో ఫైళ్ల‌కు ప‌రిమితం కాకుండా క్షేత్ర‌స్థాయికి వెళ్లి విధాన నిర్ణ‌యాల ప్ర‌భావం ఎలా ఉన్న‌దీ అర్థం చేసుకునేందుకు కృషి చేయాల‌ని నొక్కిచెప్పారు. గుజ‌రాత్‌లో 2001నాటి భూ కంపం అనంత‌రం స‌హాయ పునరావాస కార్య‌క్ర‌మాల్లో అధికారుల‌కు ఎదురైన అనుభ‌వాల‌ను ప్ర‌ధాని గుర్తు చేశారు. అధికారులు తమ ప‌నిని కేవ‌లం అధికార విధుల్లో భాగంగా చూడ‌రాద‌ని, దేశంలో సుప‌రిపాల‌న కోసం ప‌రివ‌ర్త‌న దిశ‌గా ప‌నిచేసేందుకు ల‌భించిన స‌ద‌వకాశంగా భావించాల‌ని పిలుపునిచ్చారు. పాల‌న ప్ర‌క్రియ‌లను స‌ర‌ళం చేసేందుకు సాంకేతిక ఆవిష్క‌ర‌ణ‌ను వినియోగించుకోవాల‌ని వారికి సూచించారు. దేశంలో అత్యంత వెనుక‌బ‌డిన 100 జిల్లాల‌పై నిశితంగా దృష్టి సారించాలని, త‌ద్వారా వివిధ అభివృద్ధి పారామితుల మేర‌కు వాటి ప్ర‌గ‌తిని జాతీయ స‌గ‌టు స్థాయికి చేర్చాల‌ని కోరారు.
భార‌త‌దేశానికి చెందిన కాస్ట్ అకౌంటెంట్స్ ఇనిస్టిస్ట్యూట్‌కు ( ఐసిఓఏఐ), బ్రిట‌న్ కు చెందిన ఛార్ట‌ర్డ్  స‌ర్టిఫైడ్ అకౌంటెంట్స్ ( ఏసిసిఏ)కు మ‌ధ్య‌న కుదిరిన అవ‌గాహ‌న ఒప్పంద‌ప‌త్రానికి కేంద్ర‌మంత్రి మండ‌లి ఆమోదం

భార‌త‌దేశానికి చెందిన కాస్ట్ అకౌంటెంట్స్ ఇనిస్టిస్ట్యూట్‌కు ( ఐసిఓఏఐ), బ్రిట‌న్ కు చెందిన ఛార్ట‌ర్డ్ స‌ర్టిఫైడ్ అకౌంటెంట్స్ ( ఏసిసిఏ)కు మ‌ధ్య‌న కుదిరిన అవ‌గాహ‌న ఒప్పంద ప‌త్రానికి కేంద్ర కేబినెట్‌ ఆమోదం తెలిపింది. ప్ర‌ధాని శ్రీ న‌రేంద్ర మోదీ ఆధ్వ‌ర్యంలో స‌మావేశ‌మైన మంత్రి మండ‌లి ఈ నిర్ణ‌యం తీసుకుంది. ఈ ఏంఓయు కార‌ణంగా ఇరుదేశాల‌కు చెందిన ఈ సంస్థ‌ల స‌భ్యులకు మిన‌హాయింపులు ల‌భిస్తాయి. వీటిద్వారా వారు త‌మ వృత్తుల‌కు సంబంధించి చాలా సులువుగా కార్య‌కలాపాలు నిర్వ‌హించుకోవ‌చ్చు. ఉమ్మ‌డిగా ప‌రిశోధ‌న‌లు చేప‌ట్ట‌డం జ‌రుగుతుంది. వృత్తి ప‌ర‌మైన అభివృద్ధి కార్య‌కలాపాలు చేప‌ట్ట‌వ‌చ్చు. ప్ర‌భావం ఇరు సంస్థ‌ల ప‌రిధిలో స‌మాచారాన్ని, ప‌రిశోధ‌నా పత్రాల‌ను, ప్ర‌చుర‌ణ‌ల‌ను ఇచ్చిపుచ్చుకోవ‌డం జ‌రుగుతుంది.త‌ద్వారా ఇరు సంస్థ‌ల ప‌రిధిలో స‌రైన పాల‌నాప‌ర‌మైన విధానాలు బ‌లోపేత‌మవుతాయి. ఈ ఎంఓయు కార‌ణంగా ఇరు దేశాల మ‌ధ్య‌న కాస్ట్ అకౌంటెంట్ల రాక‌పోక‌లు పెర‌గ‌డ‌మే కాకుండా వారికి ఉద్యోగ అవ‌కాశాలు పెరుగుతాయి. నేప‌థ్యం కంపెనీల చ‌ట్టం కింద రిజిస్ట‌ర్డ్ కంపెనీగా 1944లో భార‌త‌దేశ కాస్ట్ అకౌంటెంట్ల సంస్థ ఏర్ప‌డింది. ఈ వృత్తిని ప్రోత్స‌హించ‌డానికి, అభివృద్ధి చేయ‌డానికిగాను ఈ సంస్థ‌ను ప్రారంభించారు. పార్ల‌మెంటులో చేసిన ప్ర‌త్యేక‌ చ‌ట్టం ప్ర‌కారం 1959 మే, 28న చ‌ట్ట‌ప‌ర‌మైన ప్రొఫెష‌న‌ల్ బాడీగా ఈ సంస్థ అవ‌త‌రించింది. కాస్ట్ అండ్ వ‌ర్స్క్ అకౌంటెన్సీకి సంబంధించిన నిపుణుల‌కు లైసెన్స్ ఇచ్చే ఏకైక చ‌ట్ట‌ప‌ర‌మైన సంస్థ ఇదే. ఇక బ్రిట‌న్‌కు చెందిన ఛార్ట‌ర్డ్ స‌ర్టిఫైడ్ అకౌంటెంట్స్ ( ఏసిసిఏ) అసోసియేష‌న్ అనేది 1904లో ఏర్పడింది. 1947లో ఇంగ్లాండ్ చ‌ట్టాల ప్ర‌కారం చ‌ట్ట‌ప‌ర‌మైన సంస్థ‌గా అవ‌త‌రించింది. ఈ సంస్థ‌లో 2, 27, 000 మంది పూర్తిస్థాయి అర్హ‌త‌గ‌ల స‌భ్యులున్నారు. ఈ సంస్థ‌కు సంబంధించి భ‌విష్య‌త్తులో స‌భ్యులుకాగ‌ల‌వారు ప్ర‌పంచ‌వ్యాప్తంగా 5, 44, 00 మంది వున్నారు.
పిఎం కిసాన్ సమ్మాన్ నిధి మరియు వ్యవసాయానికిసంబంధించిన ఇతర పథకాలు మన దేశం లో కోట్ల కొద్దీ రైతుల కు కొత్త శక్తి నిఇస్తున్నాయి: ప్రధాన మంత్రి

పిఎం కిసాన్ సమ్మాన్ నిధి మరియు వ్యవసాయానికి సంబంధించినటువంటి ఇతర పథకాలు మన దేశం లోని కోట్ల కొద్దీ రైతుల కు కొత్త శక్తి ని ఇస్తున్నాయి అని ప్ర‌ధాన మంత్రి శ్రీ న‌రేంద్ర మోదీ అన్నారు. రైతుల బలాన్ని గురించి ఆయన ప్రముఖం గా ప్రకటిస్తూ, రైతులు బలవత్తరం గా మారారు అంటే గనక అప్పుడు దేశం సమృద్ధం అవుతుంది అన్నారు. ప్రధాన మంత్రి ఒక ట్వీట్ లో – ‘‘మన కిసాన్ సోదరులను సోదరీమణుల ను చూసుకొని దేశం గర్వపడుతున్నది. వారు ఎంత గా సశక్తులు అయితే, నవ భారతదేశం కూడా అంతగానూ సమృద్ధం అవుతుంది. పిఎం కిసాన్ సమ్మాన్ నిధి మరియు వ్యవసాయ రంగం తో ముడిపడి ఉన్నటువంటి ఇతర పథకాలు దేశం లోని కోట్ల కొద్దీ రైతుల కు కొత్త బలాన్ని ఇస్తూ ఉంటే నాకు సంతోషం వేస్తోంది.’’ అని పేర్కొన్నారు.
కస్టమ్స్ కన్ వెన్శన్ ఆన్ ఇంటర్ నేషనల్ ట్రాన్స్ పోర్ట్ ఆఫ్ గూడ్స్ అండర్ కవర్ ఆఫ్ టిఐఆర్ కార్నెట్స్ (టిఐఆర్ కన్ వెన్శన్)లో భారతదేశపు ప్రవేశానికి ఆమోదం తెలిపిన మంత్రివర్గం

కస్టమ్స్ కన్ వెన్శన్ ఆన్ ఇంటర్ నేషనల్ ట్రాన్స్ పోర్ట్ ఆఫ్ గూడ్స్ అండర్ కవర్ ఆఫ్ టిఐఆర్ కార్నెట్స్ (టిఐఆర్ కన్ వెన్శన్)లో భారతదేశపు ప్రవేశానికి మరియు తత్సంబంధిత అనుమోదానికి అవసరమైన విధానాలను పూర్తి చేయడానికి, భారతదేశపు ప్రవేశం అమలు కావడానికి ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ఒడంబడికలో భాగస్వాములైన ఇతర పక్షాల (దేశాల) భూభాగాల వెంబడి రహదారి మార్గాన లేదా బహుళ విధ మార్గాలలో వస్తువుల కదలికకు ఉద్దేశించిన వేగవంతమైన, సులువైన, విశ్వసించదగిన మరియు అవాంతరాలకు తావు ఉండనటువంటి ఒక అంతర్జాతీయ వ్యవస్థ భారతీయ వ్యాపారులకు అందుబాటులోకి రావడానికి ఈ అంతర్జాతీయ ఒప్పందం తోడ్పడగలుగుతుంది. ఈ అంతర్జాతీయ ఒప్పందంలో చేరడం ద్వారా కస్టమ్స్ సంబంధి నియంత్రణల గుర్తింపు యొక్క ఆదాన ప్రదానం చోటు చేసుకొంటుంది; దీనితో మధ్యస్థ సరిహద్దుల వద్దే కాకుండా మార్గమధ్యంలోని ఫిజికల్ ఎస్కార్ట్ ల వద్ద సరుకుల తనిఖీ నివారణకు ఆస్కారం ఏర్పడుతుంది. అంతర్గత కస్టమ్స్ స్థానాల వద్దే కస్టమ్స్ క్లియరెన్సు పూర్తి అవుతుంది. తద్వారా సరిహద్దు కూడలి ప్రాంతాలలోను, తరచుగా రద్దీగా ఉండే నౌకాశ్రయాల లోను క్లియరెన్సులు పొందవలసిన అవసరం ఉండబోదు. సామాను ఎక్కించిన గది, లేదా కంటెయినర్ ల యొక్క ముద్రలను, బయటి స్థితిగతులను సరిచూసినంత మాత్రాననే టిఐఆర్ పరిధిలో సామగ్రి కదలికలను అనుమతించడానికి కుదురుతుంది. అంటే, సరిహద్దుల వద్ద జాప్యాలు, రవాణా మరియు లావాదేవీల వ్యయాలను తగ్గించుకోవచ్చు; స్పర్థ పెరిగి వ్యాపారం, రవాణా రంగాలలో వృద్ధికి మార్గం సుగమం అవుతుంది. అంతర్జాతీయ ఒప్పందానికి కట్టుబడడం సప్లయ్ చైన్ కు భద్రతను పెంపొందించగలదు. ఎలాగంటే, ఒప్పందం నియమాలను బట్టి కేవలం ఆమోదం లభించిన రవాణాదారు సంస్థలు మరియు వాహనాలను అనుమతించడం జరుగుతుంది. కస్టమ్స్ సుంకాలకు, పన్నులకు మరియు ట్రాఫిక్ ఇన్ ట్రాన్ సిట్ కు టిఐఆర్ కార్నెట్ పూచీ పడుతుంది కాబట్టి, దారి మధ్యలో ఏ విధమైన పన్నులను చెల్లించవలసిన అవసరం ఉండదు. కస్టమ్స్ డిక్లరేషన్ గా కూడా టిఐఆర్ కార్నెట్ ఉపయోగపడుతుంది. వేరు వేరు ట్రాన్సిటింగ్ దేశాల తాలూకు జాతీయ చట్టాలకు అనుగుణంగా ఒకటికి మించిన డిక్లరేషన్ లను దాఖలు చేసే పని తప్పుతుంది కూడా. ఇంటర్ నేషనల్ ‘‘నార్త్- సౌత్’’ ట్రాన్స్ పోర్ట్ (ఐఎన్ ఎస్ టిసి) కారిడర్ పొడవునా సామగ్రి కదలికకు టిఐఆర్ కన్ వెన్షన్ ఒక సాధనంగా మారుతుంది. మధ్య ఆసియా గణతంత్ర దేశాలతోను, ఇతర కామన్ వెల్త్ ఆఫ్ ఇండిపెండెంట్ స్టేట్స్ (సిఐఎస్) దేశాలతోను- మరీ ముఖ్యంగా ఇరాన్ లోని చాబహార్ నౌకాశ్రయం వంటి నౌకాశ్రయాలను ఉపయోగించుకొంటూ- వ్యాపారాన్ని ఇబ్బడిముబ్బడిగా వర్ధిల్లజేసుకోవడానికి ఇది ఉపయోగకారి కాగలదు. ఈ ప్రతిపాదన ఒక అంతర్జాతీయ ఒప్పందంలో భారతదేశం ప్రవేశించడానికి సంబంధించింది కావడంతో, భారతదేశ ప్రభుత్వం పైన ఎటువంటి ప్రత్యక్ష ఆర్థిక ప్రభావాన్ని ప్రసరించబోదు. పూర్వ రంగం : కస్టమ్స్ కన్ వెన్శన్ ఆన్ ఇంటర్ నేషనల్ ట్రాన్స్ పోర్ట్ ఆఫ్ గూడ్స్ అండర్ కవర్ ఆఫ్ టిఐఆర్ కార్నెట్స్, 1975 (టిఐఆర్ కన్ వెన్శన్) అనేది యునైటెడ్ నేషన్స్ ఎకనామిక్ కమిషన్ ఫర్ యూరోప్ (యుఎన్ఇసిఇ) ఆధ్వర్యంలోని ఒక అంతర్జాతీయ ట్రాన్సిట్ సిస్టమ్. ఈ ఒప్పందానికి కట్టుబడి ఉండే పక్షాల మధ్య, ఆయా దేశాల లోపల వస్తువుల రవాణా ఎటువంటి అంతరాలు లేకుండా కొనసాగేలా చూడడం యుఎన్ఇసిఇ ఉద్దేశం. ప్రస్తుతానికి ఈ ఒప్పందంలో యూరోపియన్ యూనియన్ తో సహా 70 పక్షాలు చేరివున్నాయి.
మే 13 న మధ్య ప్రదేశ్ స్టార్ట్-అప్ కాన్ క్లేవ్ జరిగే సందర్భం లో మధ్య ప్రదేశ్స్టార్ట్-అప్ పాలిసీ ని మొదలుపెట్టనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ 2022వ సంవత్సరం మే 13వ తేదీ నాటి రాత్రి 7 గంటల కు ఇందౌరో లో ఏర్పాటయ్యే మధ్య ప్రదేశ్ స్టార్ట్-అప్ కాన్ క్లేవ్ ను ఉద్దేశించి వీడియో కాన్ఫరెన్స్ మాధ్యమం ద్వారా ప్రసంగించనున్నారు. అదే కార్యక్రమం లో మధ్య ప్రదేశ్ స్టార్ట్-అప్ పాలిసీ ని ఆయన మొదలుపెడతారు. స్టార్ట్-అప్ ఇకోసిస్టమ్ కు ప్రోత్సాహాన్ని అందించేదిగా ఉండేటటువంటి ‘మధ్య ప్రదేశ్ స్టార్ట్ -అప్ పోర్టల్’ ను కూడా ప్రధాన మంత్రి ప్రారంభిస్తారు. స్టార్ట్-అప్ ఇకో సిస్టమ్ కు చెందిన వివిధ వర్గాలు మధ్య ప్రదేశ్ స్టార్ట్-అప్ కాన్ క్లేవ్ లో పాలుపంచుకొంటాయి. అంటే ప్రభుత్వం యొక్క మరియు ప్రైవేటు రంగం యొక్క విధాన రూపకర్తలు, నూతన ఆవిష్కర్త లు, నవ పారిశ్రామికవేత్త లు, విద్య రంగ ప్రముఖులు, ఇన్ వెస్టర్ లు, మార్గదర్శకులు మరియు ఇతర సంబంధిత ప్రముఖులు ఈ కాన్ క్లేవ్ లో పాల్గొంటారన్నమాట. కాన్ క్లేవ్ పురోగమించే క్రమం లో వైవిధ్యభరితమైన సదస్సుల ను నిర్వహించడం జరుగుతుంది. వాటిలో- పరస్పర సంప్రదింపుల సదస్సు కూడా ఒకటి. దీనిలో స్పీడ్ మెంటారింగ్ కు చోటు కల్పిస్తారు. విద్య సంస్థల ప్రముఖుల తో మరియు స్టార్ట్-అప్ రంగ ప్రముఖుల తో స్టార్ట్-అప్స్ భేటీ కి కూడాద అవకాశం కల్పిస్తారు. స్టార్ట్-అప్ ను ప్రారంభించడం ఎలా..?, స్టార్ట్-అప్ లకు విధాన రూపకర్త ల వద్ద నుంచి మార్గదర్శకత్వం; నవ పారిశ్రామికవేత్తల కు ఆర్థిక సహాయాలు అందే మార్గాలను గురించి వివరించే ఒక సదస్సు, అలాగే ఇన్ వెస్టర్ లతో భేటీ అయ్యి వారి మద్ధతు ను పొందడానికి గాను స్టార్ట్-అప్స్ వాటి వాటి ఆలోచనల ను వెల్లడి చేసే సదస్సు తో పాటు గా మధ్య ప్రదేశ్ లో స్టార్ట్-అప్ ఇకోసిస్టమ్ ను ప్రోత్సహించడం కోసం, ఇంకా బ్రాండ్ వేల్యూ ను గురించిన అవగాహన సదస్సు వంటివి కూడా ఉంటాయి. కొత్త కొత్త ఆవిష్కరణల ను గురించి మరియు నూతన ధోరణుల ను గురించి కళ్ళ కు కట్టే ఒక స్టార్ట్-అప్ ఎక్స్ పో ను సమావేశ ప్రాంగణం లో ఏర్పాటు చేయడం జరుగుతుంది.
అఫ్ గానిస్తాన్ లో లాలందర్ (శ‌హ్‌ తూత్) ఆన‌క‌ట్ట నిర్మాణానికి ఉద్దేశించిన ఎమ్ఒయు పై సంత‌కాల కార్య‌క్ర‌మం

అఫ్ గానిస్తాన్ లో లాలందర్ (శ‌హ్‌ తూత్) ఆన‌క‌ట్ట నిర్మాణాని కి ఉద్దేశించిన అవ‌గాహ‌నపూర్వ‌క ఒప్పంద ప‌త్రం (ఎమ్ఒయు) పై సంత‌కాల కార్య‌క్ర‌మాన్ని మంగ‌ళ‌వారం నాడు విటిసి మాధ్య‌మం ద్వారా నిర్వ‌హించ‌డ‌మైంది. ప్ర‌ధాన మంత్రి శ్రీ నరేంద్ర మోదీ, అఫ్ గానిస్తాన్ అధ్య‌క్షుడు మాన్య‌శ్రీ డాక్ట‌ర్ మొహమ్మద్ అశ్‌ర‌ఫ్ ఘనీ ల స‌మ‌క్షం లో ఈ ఎమ్ఒయు పై విదేశీ వ్య‌వ‌హారాల శాఖ మంత్రి డాక్ట‌ర్ జయశంక‌ర్‌, విదేశీ వ్య‌వ‌హారాల శాఖ మంత్రి శ్రీ హ‌నీఫ్ అత్‌మ‌ర్ లు సంత‌కాలు చేశారు. 2. భార‌త‌దేశానికి, అఫ్ గానిస్తాన్ కు మ‌ధ్య ఏర్పడ్డ నూత‌న అభివృద్ధి భాగ‌స్వామ్యం లో ఒక భాగం గా ఈ ప్రాజెక్టు ఉంది. కాబుల్ సిటీ సుర‌క్షిత తాగునీటి అవ‌స‌రాల‌ ను తీర్చ‌డానికి, చుట్టుప‌క్క‌ల ప్రాంతాల‌ కు సేద్య‌పు నీటి ని అందించ‌డానికి, ఇప్ప‌టికే అమ‌ల‌వుతున్న సాగునీటి, మురికినీటి నెట్ వ‌ర్క్ లను నిలబెట్టడానికి, వ‌ర‌ద‌ సహాయ ప్రయాసలకు, ఆ ప్రాంతం లో నిర్వహణ ప్రయాసలకు తోడ్పాటును అందించడానికి, అంతే కాకుండా ఆ ప్రాంతం లో విద్యుత్తు స‌ర‌ఫ‌రా కు కూడా శ‌హ్‌తూత్ ఆన‌క‌ట్ట దోహ‌ద‌ప‌డ‌నుంది. 3. భార‌త‌దేశం, అఫ్ గానిస్తాన్‌ మైత్రి వార‌ధి (స‌ల్ మా ఆనకట్ట) త‌రువాత అఫ్ గానిస్తాన్ లో భార‌త‌దేశం నిర్మిస్తున్న రెండో ప్ర‌ధాన‌మైన ఆన‌క‌ట్ట ఈ ప్రాజెక్టే. స‌ల్ మా డామ్ ను ప్ర‌ధాన మంత్రి, అధ్య‌క్షుడు.. ఇరువురు 2016వ సంవ‌త్స‌రం జూన్ లో ప్రారంభించారు. శ‌హ్‌ తూత్ ఆన‌క‌ట్ట తాలూకు ఎమ్ఒయు పై సంత‌కాలు జ‌ర‌గ‌డం అఫ్ గానిస్తాన్ సామాజిక‌, ఆర్థిక అభివృద్ధి కి భార‌త‌దేశం వైపు నుంచి బ‌ల‌మైన దీర్ఘ‌కాలిక నిబ‌ద్ధ‌త‌ కు, రెండు దేశాల మ‌ధ్య చిర‌కాల భాగ‌స్వామ్యానికి అద్ధం ప‌డుతున్నది. అఫ్ గానిస్తాన్ తో మా అభివృద్ధియుత‌ స‌హ‌కారం లో ఓ భాగం గా, అఫ్ గానిస్తాన్ లోని 34 ప్రాంతాల లో 400 ల‌కు పైగా ప్రాజెక్టుల‌ ను భార‌త‌దేశం పూర్తి చేసింది. 4. ప్ర‌ధాన మంత్రి త‌న ప్ర‌సంగం లో, భార‌త‌దేశాని కి అఫ్ గానిస్తాన్ కు మ‌ధ్య నెల‌కొన్న నాగ‌ర‌క‌త ప‌ర‌మైన సంబంధాన్ని గురించి ప్ర‌ముఖం గా ప్ర‌స్తావించారు. ఒక శాంతియుతమైనటువంటి, ఐక్యమైనటువంటి, స్థిరమైనటువంటి, స‌మృద్ధ‌మైన, అన్ని వ‌ర్గాల‌ను క‌లుపుకుపోయేట‌టువంటి అఫ్ గానిస్తాన్‌ కు భార‌త‌దేశం త‌న స‌మ‌ర్ధ‌న ను కొన‌సాగించగలదంటూ హామీ ని ఇచ్చారు.
భ‌ద్ర‌త స‌హ‌కారం అంశం పై సౌదీ అరేబియా కు మ‌రియు భార‌త‌దేశాని కి మ‌ధ్య ఒప్పందాని కి ఎక్స్‌-పోస్ట్ ఫ్యాక్టో ఆమోదం తెలిపిన మంత్రిమండ‌లి

భ‌ద్ర‌త స‌హ‌కారం అంశం పై కింగ్ డమ్ ఆఫ్ సౌదీ అరేబియా ప్ర‌భుత్వానికి మ‌రియు రిప‌బ్లిక్ ఆఫ్ ఇండియా ప్ర‌భుత్వాని కి మ‌ధ్య కుదిరిన‌టువంటి ఒక ఒప్పందాని కి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జరిగిన కేంద్ర మంత్రివ‌ర్గ సమావేశం ఎక్స్‌-పోస్ట్ ఫ్యాక్టో ఆమోదం తెలిపింది. మాన‌నీయ ప్ర‌ధాన మంత్రి 2019వ సంవ‌త్స‌రం అక్టోబ‌రు 29వ తేదీ న సౌదీ అరేబియా ను సంద‌ర్శించిన‌ సందర్భం లో ఈ ఒప్పంద ప‌త్రం పై సంత‌కాలు అయ్యాయి. ఉగ్ర‌వాదాని కి సంబంధించిన నేరాలు స‌హా వివిధ నేరాల నిరోధాని కి మ‌రియు అణ‌చివేత కు ఇరు దేశాల లోను ప్ర‌భావ‌శీల‌త్వాన్ని మెరుగు ప‌ర‌చడం ఈ ఒప్పందం ధ్యేయం గా ఉంది. అదే విధం గా ఉగ్ర‌వాదాని కి నిధుల ను అందించ‌డం మ‌రియు వ్య‌వ‌స్థీకృత నేరాల ను సైతం ఇది అడ్డ‌గిస్తుంది. రెండు దేశాల చ‌ట్ట అమ‌లు సంస్థ‌ల తో పాటు, ర‌హ‌స్య స‌మాచార సంస్థ‌ ల అధికారుల మ‌ధ్య కూడా స‌హ‌కారాన్ని పెంపొందించేందుకు ఒక ఫ్రేమ్ వ‌ర్క్ ను ఇది ఏర్ప‌రుస్తుంది.
హిమాచ‌ల్ ప్ర‌దేశ్ లోని చంబా లో బ‌స్సు ప్ర‌మాదం ఘ‌ట‌న‌ లో ప్రాణన‌ష్టం జ‌రిగినందుకుసంతాపం తెలిపిన ప్ర‌ధాన మంత్రి

హిమాచ‌ల్ ప్ర‌దేశ్ లోని చంబా లో ఒక బ‌స్సు ప్ర‌మాదం కార‌ణం గా ప్రాణ‌న‌ష్టం జ‌రిగినందుకు ప్ర‌ధాన మంత్రి శ్రీ న‌రేంద్ర మోదీ సంతాపం తెలిపారు. ‘‘హిమాచ‌ల్ ప్ర‌దేశ్ లోని చంబా లో ఒక బ‌స్సు లోయ‌ లో ప‌డిపోయింద‌ని తెలుసుకొని తీవ్ర దుఃఖాని కి లోన‌య్యాను. ఈ దుర్ఘ‌ట‌న‌ లో ప్రాణాలు కోల్పోయిన వ్య‌క్తులు ద‌గ్గ‌రి సంబంధికుల కు ఇదే నా సంతాపం. ఈ ఘ‌ట‌న‌ లో గాయ‌ప‌డిన వారు త్వ‌ర‌గా కోలుకోవాల‌ని కోరుకుంటున్నాను’’ అని ఒక ట్వీట్ లో ప్ర‌ధాన మంత్రి పేర్కొన్నారు.
జులై 10న నేచురల్ ఫార్మింగ్ కాన్ క్లేవ్ నుఉద్దేశించి ప్రసంగించనున్న ప్రధాన మంత్రి

నేచురల్ ఫార్మింగ్ కాన్ క్లేవ్ ను ఉద్దేశించి 2022వ సంవత్సరం జులై 10వ తేదీ న ఉదయం 11 గంటల 30 నిమిషాల కు వీడియో కాన్ఫరెన్స్ మాధ్యమం ద్వారా ప్రధాన మంత్రి శ్రీ నరేంద్ర మోదీ ప్రసంగించనున్నారు. ఆజాదీ కా అమృత్ మహోత్సవ్ లో భాగం గా, 2022 మార్చి నెల లో జరిగిన గుజరాత్ పంచాయత్ మహాసమ్మేళన్ అప్పుడు తాను ఇచ్చిన ప్రసంగం లో ప్రతి ఊళ్లో కనీసం 75 మంది రైతులు వ్యవసాయాన్ని ప్రాకృతిక విధానం లో చేయడం మొదలుపెట్టాలి అంటూ ఉద్బోధించిన సంగతి తెలిసిందే. ప్రధాన మంత్రి చూపిన బాట లో , సూరత్ జిల్లా ఒక ఉమ్మడి ప్రయాస ను చేపట్టి, సమన్వయభరితమైనటువంటి చొరవ ను తీసుకొన్నది. అది ఏమిటి అంటే, రైతులు ప్రాకృతిక వ్యవసాయాన్ని స్వీకరించడం లో వారికి జిల్లా లోని సంబంధిత విభిన్న వర్గాల వారు, రైతు సమూహాల వంటి సంస్థలు, ఎన్నికైన ప్రతినిధులు, తలాటీ లు, వ్యవసాయ ఉత్పాదన ల మార్కెటింగ్ కమిటీ (ఎపిఎమ్ సీ) లు, బ్యాంకులు మొదలైనవి అన్నింటిని చైతన్య పరచడం, వాటిలో ప్రేరణ ను కలుగజేయడం అనేదే. తత్పర్యవసానంగా, ప్రతి గ్రామ పంచాయతీ లో కనీసం 75 మంది రైతుల ను గుర్తించి వారు ప్రాకృతిక వ్యవసాయాన్ని స్వీకరించేటట్టు ప్రేరేపణ ను కలిగించి మరి వారికి తగిన శిక్షణ ను కూడా ఇవ్వడం జరిగింది. రైతుల కు 90 వేరు వేరు క్లస్టర్ లలో శిక్షణ ను ఇవ్వడం తో జిల్లా వ్యాప్తం గా 41,000 కు పైగా రైతులు ఈ శిక్షణ ను పూర్తి చేసుకొన్నారు. ఈ కాన్ క్లేవ్ ను గుజరాత్ లోని సూరత్ లో ఏర్పాటు చేయడం జరుగుతున్నది. సూరత్ లో ప్రాకృతిక వ్యవసాయాన్ని స్వీకరించి దానిని ఒక విజయ గాథ గా మలచిన వేల కొద్దీ రైతుల తో పాటుగా సంబంధిత ఇతర వర్గాల వారు ఈ కాన్ క్లేవ్ లో పాలుపంచుకోనున్నారు. గుజరాత్ గవర్నరు, గుజరాత్ ముఖ్యమంత్రి లు కూడా ఈ కాన్ క్లేవ్ లో పాల్గొంటారు.
ముంబయిలో మరియు పరిసర ప్రాంతాలలో ఎడతెరిపి లేని వర్షం కారణంగా తలెత్తిన పరిస్థితిపై మహారాష్ట్ర ముఖ్యమంత్రితో మాట్లాడిన ప్రధాన మంత్రి

ముంబయిలో మరియు ముంబయి చుట్టుపక్కల ప్రాంతాలలో ఎడతెగని వర్షం కారణంగా తలెత్తిన పరిస్థితిని గురించి మహారాష్ట్ర ముఖ్యమంత్రి శ్రీ‌ దేవేంద్ర ఫడనవీస్ తో ప్రధాన మంత్రి శ్రీ‌ నరేంద్ర మోదీ సంభాషించారు. రాష్ట్రంలో కొన్ని ప్రాంతాలలో భారీ వర్షాల వల్ల ఎదురైన పరిస్థితులను ఉపశమింప జేయడంలో మహారాష్ట్ర ప్రభుత్వానికి సాధ్యమైనన్ని విధాల సహాయం అందజేస్తామని ప్రధాన మంత్రి హామీ ఇచ్చారు. ‘‘ముంబయిలో మరియు పరిసర ప్రాంతాలలో నిరంతర వర్షం నేపథ్యంలో తలెత్తిన పరిస్థితి పై మహారాష్ట్ర ముఖ్యమంత్రి శ్రీ దేవంద్ర ఫడనవీస్ తో మాట్లాడాను, రాష్ట్రంలోని కొన్ని ప్రాంతాలలో భారీ వర్షాల కారణంగా తలెత్తిన పరిస్థితిని దృష్టిలో ఉంచుకొని తగిన సాయం చేయడంలో మహారాష్ట్ర ప్రభుత్వానికి కేంద్రం చేతనైనంత మద్దతును అందజేస్తుంది. భారీ వర్షం నేపథ్యంలో అవసరమైన అన్ని రకాల ముందు జాగ్రతలు తీసుకొంటూ, క్ష‌ేమంగా ఉండవలసిందిగా ముంబయి మరియు పరిసర ప్రాంతాల ప్రజలకు ఇదే నా విజ్ఞప్తి’’ అని ప్రధాన మంత్రి పేర్కొన్నారు.
వీర సావర్కర్ జయంతి సందర్భంగా ఆయనకు ప్రధాని నివాళి

వీర సావర్కర్ జయంతి నేపథ్యంలో ప్రధానమంత్రి శ్రీ నరేంద్ర మోదీ ఆయనకు శ్రద్ధాంజలి ఘటించారు. ఈ మేరకు ఒక ట్వీట్ ద్వారా ఇచ్చిన సందేశంలో: “వీర సావర్కర్ భరతమాత ముద్దుబిడ్డ. ఇవాళ ఆయన జయంతి నేపథ్యంలో ఆ మహనీయుడికి సగౌరవంగా శ్రద్ధాంజలి ఘటిస్తున్నాను” అని ప్రధాని పేర్కొన్నారు.
కాంపిటీషన్ కమిషన్ ఆఫ్ ఇండియా (సిసిఐ) మరియు జపాన్ ఫెయిర్ ట్రేడ్ కమిషన్ (జెఎఫ్‌టిసి) ల మధ్య మెమోరాండం ఆన్ కోఆపరేషన్ (ఎంఓసి) కు కేబినెట్ ఆమోదం తెలిపింది.

ప్రధాన మంత్రి శ్రీ నరేంద్ర మో అధ్యక్షతన కేంద్ర కేబినెట్.. కాంపిటీషన్ లా అండ్ పాలసీ విషయంలో సహకారాన్ని ప్రోత్సహించడానికి మరియు బలోపేతం చేయడానికి కాంపిటీషన్ కమిషన్ ఆఫ్ ఇండియా (సిసిఐ) మరియు జపాన్ ఫెయిర్ ట్రేడ్ కమిషన్ (జెఎఫ్‌టిసి) ల మధ్య సహకార ఒప్పందం (ఎంఓసి) ను ఆమోదించింది. . ప్రభావం: ఆమోదించబడిన ఎంవోసీ, సమాచార మార్పిడి ద్వారా సిసిఐ జపాన్‌లోని దాని ప్రతిరూప సంస్థ యొక్క అనుభవాలు మరియు పాఠాల నుండి నేర్చుకోవడానికి వీలు కల్పిస్తుంది. తద్వారా ఇది సామర్థ్యాన్ని పెంచుతుంది. సిసిఐ రూపొందించిన కాంపిటేషన్‌ యాక్ట్‌ చట్టం, 2002 అమలును మెరుగుపరచడానికి ఇది సహాయపడుతుంది. ఆ ఫలితాలు వినియోగదారులకు భారీగా ప్రయోజనం చేకూరుస్తాయి. అలాగే ఈక్విటీ మరియు సమగ్రతను ప్రోత్సహిస్తాయి. వివరాలు: సమాచార మార్పిడి మరియు సాంకేతిక సహకారం, అనుభవ భాగస్వామ్యం మరియు సహకారం వంటి రంగాలలో వివిధ నిర్మాణ కార్యక్రమాల ద్వారా కాంపిటేషన్‌ యాక్ట్‌ మరియు విధానాల విషయంలో సహకారాన్ని ప్రోత్సహించడానికి మరియు బలోపేతం చేయడానికి ఇది ఉపయోగపడుతుంది. నేపథ్యం: కాంపిటీషన్ యాక్ట్, 2002 లోని సెక్షన్ 18.. విదేశంలోని ఏ ఏజెన్సీతోనైనా తన విధులను నిర్వహించడానికి లేదా చట్ట ప్రకారం దాని విధులను నిర్వర్తించడం కోసం ఏదైనా మెమోరాండం లేదా ఏర్పాట్లు చేయడానికి సిసిఐని అనుమతిస్తుంది.
కొరియా యుద్ధం యొక్క 70వ వార్షికోత్సవం సందర్భం లో రిపబ్లిక్ ఆఫ్ కొరియా ప్రజల కు మరియు అధ్యక్షుని కి శుభాకాంక్షలు తెలిపిన ప్రధాన  మంత్రి

1950వ సంవత్సరం లో జరిగిన కొరియా యుద్ధం తాలూకు 70వ వార్షికోత్సవాన్ని పురస్కరించుకొని భారతదేశం యొక్క ప్రధాన మంత్రి శ్రీ నరేంద్ర మోదీ కొరియా ద్వీపకల్పం లో శాంతి ని అనుసరించే క్రమం లో ప్రాణాల ను త్యాగం చేసిన వీరుల కు భావోద్వేగభరిత శ్రద్ధాంజలి ని అర్పించారు. ఈ పవిత్ర సందర్భాన్ని స్మరించుకొనేందుకు గాను రిపబ్లిక్ ఆఫ్ కొరియా లోని సియోల్ లో జరిపిన ఒక కార్యక్రమం లో ప్రధాన మంత్రి పంపిన ఒక వీడియో సందేశాన్ని ప్రదర్శించడమైంది. ఈ కార్యక్రమాన్ని ఆర్ఒకె అధ్యక్షుడు మాన్య శ్రీ మూన్ జే-ఇన్ అధ్యక్షత న ఆర్ఒకె కు చెందిన మినిస్ట్రీ ఆఫ్ పేట్రియట్స్ ఎండ్ వెటరన్స్ అఫైర్స్ నిర్వహించింది. ఆర్ఒకె యుద్ధ ప్రయాస లో 60 పారా ఫీల్డ్ ఆసుపత్రి ని నియోగించడం ద్వారా భారతీయులు అందించిన తోడ్పాటు ను ప్రధాన మంత్రి శ్రీ మోదీ తన సందేశం లో గుర్తు కు తెచ్చారు. ఆ ఆసుపత్రి యుద్ధ కాలం లో మహత్వపూర్ణ సేవ ను అందించడం తో పాటు ఇటు సైనికుల కు, అటు పౌరుల కు అత్యవసర వైద్య సంబంధి సహాయాన్ని సమకూర్చింది. యుద్ధం మిగిల్చినటువంటి భస్మరాశి నుండే ఒక మహా దేశాన్ని నిర్మించాలని కొరియా ప్రజలు పడ్డ కఠోర శ్రమ ను, అందుకోసం వారు పడ్డ తపన ను మరి వారి యొక్క సంకల్పాన్ని ప్రధాన మంత్రి అభినందించడం తో పాటు కొరియా ద్వీపకల్పం లో శాంతి ని, స్థిరత్వాన్ని పదిలపరచడం కోసం ఆర్ఒకె ప్రభుత్వం చేసిన ప్రయత్నాల ను కూడా ప్రశంసించారు. కొరియా ద్వీపకల్పం లో చిర శాంతి కై భారతదేశం ప్రజల పక్షాన మరియు ప్రభుత్వం పక్షాన శుభకామనల ను ఆయన వ్యక్తపరచారు. అధ్యక్షుడు మాన్య శ్రీ మూన్ తో పాటు ఆర్ఒకె నేశనల్ డిఫెన్స్ మినిస్టర్, ఇతర మంత్రివర్గ సభ్యులు, యుద్ధ కాలం లో ఆర్ఒకె కు సహాయాన్ని అందించిన దేశాల కు ప్రాతినిధ్యం వహిస్తున్న రాయబారులు మరియు కొరియా కు చెందిన మాననీయ వ్యక్తులు కూడా ఈ కార్యక్రమాని కి హాజరు అయ్యారు.
పత్రికారచనలో శ్రేష్ఠతకు ఇచ్చే రామ్ నాథ్ గోయంకా అవార్డులను ప్రదానం చేసిన ప్ర‌ధాన మంత్రి శ్రీ న‌రేంద్ర మోదీ

పత్రికారచనలో శ్రేష్ఠతకు ఇచ్చే రామ్ నాథ్ గోయంకా అవార్డులను ప్రధాన మంత్రి శ్రీ నరేంద్ర మోదీ విజేతలకు ఈ రోజు ప్రదానం చేశారు. ఈ సందర్భంగా ఆయన ప్రసంగిస్తూ, స్వాతంత్ర్య సమర కాలంలో వార్తాపత్రికలు అభిప్రాయ వ్యక్తీకరణకొక బలమైన మాధ్యమంగా మారాయన్నారు. పత్రికల ద్వారా అభిప్రాయాలను వ్యక్తీకరించే వారంటే వలస పాలకులు భయపడేవారు అని ఆయన చెప్పారు. అత్యవసర పరిస్థితిని ప్రసార మాధ్యమాలలో అతి కొద్ది మంది ఎదురించారని, వారికి రామ్ నాథ్ గారు నాయకత్వం వహించారంటూ కీర్తిశేషుడు శ్రీ రామ్ నాథ్ గోయంకా ను ప్రధాన మంత్రి ప్రశంసించారు. సాంకేతిక విజ్ఞానం ప్రసార మాధ్యమాలకు సవాలును విసరుతోందని ప్రధాన మంత్రి చెబుతూ, ఇదివరకు వార్తలను వ్యాప్తి చేసేందుకు 24 గంటలు పడితే ఇప్పుడు 24 క్షణాలలో వార్తలు వ్యాప్తి చెందుతున్నాయన్నారు.
భారతీయ విప్లవకారుడు చంద్రశేఖర్ ఆజాద్ జయంతి సందర్భంగా ఆయనకు ప్రధాన మంత్రి వందనం

భారతీయ విప్లవకారుడు చంద్రశేఖర్ ఆజాద్ జయంతి ని పురస్కరించుకొని ప్రధాన మంత్రి శ్రీ నరేంద్ర మోదీ ఆయనకు ప్రణామాలు అర్పించారు. “సాహసి చంద్రశేఖర్ ఆజాద్ కు ఆయన జయంతి రోజు ఇవే నా నమస్కారములు. ఆయన తన వీరత్వంతో అసంఖ్యాక భారతీయుల ప్రశంసలకు పాత్రుడయ్యారు” అని ప్రధాన మంత్రి అన్నారు.
డాక్టర్ శ్యామ ప్రసాద్ ముఖర్జీ జయంతి సందర్భంగా ఆయనకు ప్రధాన మంత్రి శ్రద్ధాంజలి

ప్రధాన మంత్రి శ్రీ నరేంద్ర మోదీ ఈ రోజు డాక్టర్ డాక్టర్ శ్యామ ప్రసాద్ ముఖర్జీ జయంతి సందర్భంగా ఆయనకు శ్రద్ధాంజలి ఘటించారు. “డాక్టర్ శ్యామ ప్రసాద్ ముఖర్జీకి ఆయన జయంతి దినం నాడు ఇవే నా నివాళులు. భారతదేశ చరిత్రలో ఆయన ఘనమైన సేవలను మనం గర్వంతో స్మరించుకొందాం” అని ప్రధాన మంత్రి పేర్కొన్నారు.
ప్రధాన మంత్రితో ఇండియన్ ఫారిన్ సర్వీస్ ఆఫీసర్ ట్రయినీ ల భేటీ

ప్రధాన మంత్రి శ్రీ నరేంద్ర మోదీ ని ఇండియన్ ఫారిన్ సర్వీస్ 2014 మరియు 2015 బ్యాచ్ లకు చెందిన, శిక్షణ లో ఉన్న అధికారులు 64 మంది ఈ రోజు కలుసుకొన్నారు. ఈ సందర్భంగా ప్రధాన మంత్రి వారితో తన ఆలోచనలను పంచుకొన్నారు; భారతదేశానికి మరియు వెలుపలి ప్రపంచానికి మధ్య సన్నిహిత సంబంధాలను పెంపొందించే దిశగా కృషి చేయంనడంటూ యువ అధికారులలో ఆయన ఉత్తేజాన్ని నింపారు. వారు దేశం పట్ల లోతైన అవగాహనను ఏర్పరచుకొంటుండాలని, సహకార సమాఖ్య స్ఫూర్తితో భారతదేశం లోని రాష్ట్రాల‌కు వెలుపలి ప్రపంచంతో సంబంధాలను బలపరచాలని, ప్రజలకు- ప్రజలకు మధ్య సంబంధాలతో పాటు సాంస్కృతిక‌ సంబంధాలను కూడా ఇప్పటి కన్నా మరింతగా ప్రోత్సహించాలని, వ్యాపారం- పెట్టుబడులు, సాంకేతిక విజ్ఞాన సంబంధాలను పటిష్టపరచాలని, విదేశాలలో నివసిస్తున్న భారతీయుల ప్రయోజనాలను పరిరక్షించడానికి మరింత ప్రాధాన్యాన్ని కట్టబెట్టాలని, ఇంకా.. వారి సంక్షేమంపై ధ్యాస ఉంచాలంటూ పలు సూచనలు చేశారు.
లోక్ నాయక్ జయప్రకాశ్ నారాయణ్ జయంతి సందర్భంగా ప్రధాన మంత్రి నివాళులు

లోక్ నాయక్ జయప్రకాశ్ నారాయణ్ జయంతి సందర్భంగా ప్రధాన మంత్రి శ్రీ నరేంద్ర మోదీ ఆయనకు నివాళులు అర్పించారు. “లోక్ నాయక్ జయప్రకాష్ నారాయణ్ జయంతి సందర్భంగా ఆయనకు శిరస్సు వంచి నమస్కరిస్తున్నాను. భారతదేశ ప్రజాస్వామిక ఆదర్శాలను పరిరక్షించడంలో ఆయన తన వంతుగా అందించిన సేవ ఎంతో విలువైనది” అని ప్రధాన మంత్రి తన సందేశంలో పేర్కొన్నారు.
‘మహాత్మ గాంధీ ప్రవాసీ సురక్ష యోజన’ ముగింపునకు ఆమోదం తెలిపిన మంత్రివర్గం

‘మహాత్మ గాంధీ ప్రవాసీ సురక్ష యోజన’ను ముగించడానికి ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ఉపాధి కోసం ఎమిగ్రేషన్ చెక్ రిక్వైర్ డ్ (ఇసిఆర్) దేశాలకు వెళ్లే కేటగిరీ శ్రామికులకు సంబంధించిన సాంఘిక భద్రతతో ముడిపడి ఉన్నఅంశాలను పరిష్కరించడం కోసం 2012 సంవత్సరంలో ‘మహాత్మ గాంధీ ప్రవాసీ సురక్ష యోజన’ (ఎమ్ జిపిఎస్ వై) ను ప్రారంభించారు. ఎమ్ జిపిఎస్ వై లో చేరిన వారి సంఖ్య చాలా స్వల్పం. పైపెచ్చు, ఒక సంవత్సర కాలానికి పైగా ఎవ్వరూ ఇందులో చేరలేదు. కాబట్టి, ఈ పథకాన్ని మూసివేయడం వల్ల తత్సంబంధిత పునరావృత్త పాలన సంబంధ వ్యయంతో పాటు రికార్డులను భద్రపరచడానికయ్యే వ్యయాన్ని నివారించినట్లు అవుతుంది.
పార్ల‌మెంటు వ‌ర్ష కాల స‌మావేశాలు ప్రారంభం కావ‌డాని క‌న్నా ముందు ప్ర‌ధాన మంత్రి యొక్క ప్ర‌క‌ట‌న పాఠం

దేశం లోని ప‌లు అత్యవసర స‌మ‌స్య‌ల‌ను గురించి పార్ల‌మెంటు వ‌ర్ష కాల స‌మావేశాల‌లో విస్తృతంగా చ‌ర్చించ‌వ‌ల‌సిన అవ‌స‌రం ఉంది. చ‌ర్చ ఎంత కూలంకషంగా జ‌రిగితే, స‌భ లోని అనుభ‌వ‌జ్ఞులైన స‌భ్యుల వ‌ద్ద నుండి మరియు సీనియర్ ల నుండి అంత మెరుగైన సూచ‌న‌లు, స‌ల‌హాలు అందుతాయి; అలాగే వాటి నుండి దేశం కూడా చ‌క్క‌టి ప్ర‌యోజనాన్ని పొందగలుగుతుంది. ప్రభుత్వం కూడాను తన నిర్ణయాలలో మరియు విధానాలలో నాణ్య‌మైన స‌ల‌హాల‌ తాలూకు ప్ర‌యోజ‌నాన్ని పొంద‌వచ్చు. ముఖ్య‌మైన ప‌నిని పూర్తి చేయ‌డం కోసం అన్ని రాజ‌కీయ ప‌క్షాలు స‌భ‌ల యొక్క కాలాన్ని గ‌రిష్ఠంగా వినియోగించుకొంటాయ‌ని నేను ఆశిస్తాను. ప్ర‌తి ఒక్క‌రూ కూడా సంపూర్ణంగా స‌హ‌క‌రిస్తారు; మ‌రి పార్ల‌మెంట్ కార్య‌క‌లాపాలు ప్రేర‌ణాత్మ‌కంగా ఉంటాయని, రాష్ట్రాల చ‌ట్ట స‌భ‌ల‌కు కూడా ఇవి ఒక ఉదాహ‌ర‌ణ‌ ను అందిస్తాయ‌ని త‌లుస్తాను. అన్ని రాజ‌కీయ ప‌క్షాలు ఈ ప‌నిని చేస్తాయ‌ని నేను ఆశిస్తాను. నేను నా ఆశ‌ల‌ను మ‌రియు ఆకాంక్ష‌ల‌ను ప‌దే ప‌దే వ్య‌క్తం చేశాను; మరియు వాటిని నెర‌వేర్చే దిశ‌గా ప్ర‌య‌త్నాలు కూడా చేశాను. ఈసారి సైతం నేను మరొక్క మారు నా ఆశలను మీ ఎదుట వెల్ల‌డి చేస్తున్నాను. ఇందుకోసం మ‌న‌ం అంతా మ‌రొక్క‌ మారు పాటుప‌డాలి; మ‌రి మనం అలుపెర‌గ‌ని ప్ర‌య‌త్నాలు చేద్దాము. ఏ రాజ‌కీయ ప‌క్ష‌మైనా లేదా ఏ స‌భ్యుడైనా వారు కోరుకొన్న ఏ అంశం పైన అయినా సరే చ‌ర్చించేందుకు, వాదించేందుకు ప్ర‌భుత్వం సన్నద్ధంగా ఉంది. ఈ వ‌ర్షకాలం లో, దేశంలో కొన్ని ప్రాంతాల‌లో త‌గినంత వ‌ర్షం కుర‌వ‌కపోగా మరికొన్ని ప్రాంతాలలో భారీ వ‌ర్షాలు గంభీరమైన స‌వాళ్ళ‌ను రువ్వాయి. ఇటువంటి అంశాల‌ను గురించి చ‌ర్చిస్తే సంద‌ర్భశుద్ధి ఉంటుంద‌ని నేను న‌మ్ముతాను. అనేకానేక ధ‌న్య‌వాదాలు.